Document ID: 32001D0096

Komisijos sprendimas
2001 m. sausio 18 d.
antrą kartą iš dalies keičiantis Sprendimą 93/455/EEB, patvirtinantį tam tikrus nenumatytų atvejų planus, skirtus kontroliuoti snukio ir nagų ligą
(pranešta dokumentu Nr. C(2001) 120)
(tekstas svarbus EEE)
(2001/96/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1990 m. birželio 26 d. Tarybos direktyvą 90/423/EEB [1], iš dalies keičiančią Direktyvą 85/511/EEB dėl Bendrijos snukio ir nagų ligos kontrolės priemonių įdiegimo, Direktyvą 64/432/EEB dėl gyvūnų sveikatos problemų, turinčių įtakos Bendrijos vidaus prekybai galvijais ir kiaulėmis, ir Direktyvą 72/462/EEB dėl sveikatos ir veterinarinio patikrinimo problemų importuojant galvijus, kiaules ir šviežią mėsą arba mėsos produktus iš trečiųjų šalių, ypač į jos 5 straipsnio 4 dalį,
kadangi:
(1) Komisija Sprendimu 91/42/EEB [2] jau nustatė kriterijus, taikytinus rengiant nenumatytų atvejų planus, skirtus kontroliuoti snukio ir nagų ligą.
(2) Komisija Sprendimu 93/455/EEB [3] su paskutiniais pakeitimais, padarytais Sprendimu 95/194/EB [4], patvirtino tam tikrus nenumatytų atvejų planus, skirtus kontroliuoti snukio ir nagų ligą.
(3) Komisijos patikrinimo misijoms išnagrinėjus atitinkamai Austrijos, Suomijos ir Švedijos nacionalinius nenumatytų atvejų planus, skirtus snukio ir nagų ligai kontroliuoti, paaiškėjo, kad jais bus pasiektas norimas tikslas ir įvykdyti Sprendime 91/42/EEB nustatyti reikalavimai.
(4) Todėl, atrodo, tikslinga patvirtinti minėtus planus, iš dalies pakeičiant Sprendimą 93/455/EEB;
(5) Šiame sprendime numatytos priemonės atitinka Veterinarijos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimas 93/455/EEB iš dalies keičiamas taip:
Priede pateiktas valstybių narių sąrašas papildomas žodžiais "Austrijos", "Suomijos" ir "Švedijos".
2 straipsnis
Šis sprendimas skirtas valstybėms narėms.
Priimta Briuselyje, 2001 m. sausio 18 d.

Labels: 0
3
15
6